पिछले 1 साल में 45% गिरा श्रीलंकाई रुपया, विदेशी मुद्रा भंडार में 500 मिलियन डॉलर की कमी
Sri Lanka Financial Crisis Latest News Update श्रीलंका का विदेशी मुद्रा भंडार 500 मिलियन डॉलर गिर गया है। पैसे की कमी को देखते हुए देश ने 9 मार्च को होने वाले लोकल चुनाव स्थगित कर दिए हैं।
श्रीलंका का विदेशी मुद्रा भंडार 500 मिलियन डॉलर गिर गया है। श्रीलंकाई रुपया पिछले एक साल में 45% गिरा है। यहां 1 अमेरिकी डॉलर की कीमत 365 रुपए हो गई है। पैसे की कमी को देखते हुए देश ने 9 मार्च को होने वाले लोकल चुनाव स्थगित कर दिए हैं। चुनाव की नई तारीखों की घोषणा 3 मार्च को होने की उम्मीद है। वहीं चीन के IMF और पेरिस क्लब के साथ मिलकर कर्ज की शर्तों पर दोबारा विचार करने के कोई संकेत नहीं हैं।
हालांकि, रानिल विक्रमसिंघे की सरकार ने फिलहाल विदेशी मुद्रा भंडार में 2 बिलियन डॉलर होने का खुलासा किया है। इसमें से करीब 1.5 बिलियन डॉलर चीन ने बैलेंस ऑफ पेमेंट्स के तौर पर दिए हैं। श्रीलंका इन पैसों का इस्तेमाल बहुत कठिन परिस्थितियों में कर सकता है जैसे जब वो अपना कर्ज न चुका पाए।
भारत ने पूरे सपोर्ट का आश्वासन दिया
श्रीलंका की आर्थिक स्थिति अब इस बात पर निर्भर है कि अमेरिका-जापान IMF और पेरिस क्लब पर दबाव डाले कि वो श्रीलंका को बकाया राशि पर कर्ज देने को तैयार हो जाए। दूसरी तरफ, IMF के कर्ज पर विश्लेषण को देखते हुए भारत ने श्रीलंका को पूरी तरह से सपोर्ट करने की बात कही है।
श्रीलंका की मदद करने से बच रहा चीन
IMF ने चीन के सामने श्रीलंका के कर्ज को 10 साल आगे बढ़ाने का प्रस्ताव रखा है। वहीं चीन श्रीलंका की मदद इसलिए नहीं कर रहा है क्योंकि अगर वो ऐसा करता है तो उसे बेल्ट रोड इनीशिएटिव से जुड़े उन अफ्रीकी देशों की भी मदद करनी होगी जो कर्ज नहीं चुका पा रहे हैं।
पाकिस्तान को भी चीन ने बिना किसी शर्त के आर्थिक तंगी से निकलने के लिए सिर्फ 700 मिलियन डॉलर ही दिए हैं। इसके बाद पाकिस्तान का विदेश मुद्रा भंडार 3.2 बिलियन डॉलर पहुंच गया है, जिसके मदद से वो 3 हफ्ते तक इम्पोर्ट कर सकेगा।
पिछले साल भी आर्थिक संकट में घिरा था श्रीलंका
इससे पहले पिछले साल भी श्रीलंका में बड़ा आर्थिक संकट आया था। वहां की अर्थव्यवस्था में टूरिज्म सेक्टर का बड़ा रोल है, लेकिन कोरोना के चलते ये ठप पड़ गया था। इसकी वजह से देश का विदेशी मुद्रा भंडार लगभग खाली हो गया था। आर्थिक संकट के चलते श्रीलंका में राजपक्षे सरकार गिर गई थी।
श्रीलंका के आर्थिक संकट से जुड़ी ये खबरें भी पढें... 
भास्कर एक्सप्लेनर:श्रीलंका में भुखमरी, चीनी 290 तो चावल 500 रुपए किलो; पेट्रोल पंपों पर सेना तैनात, जानिए वजह
हमारा पड़ोसी श्रीलंका भूख से तड़प रहा है। वहां एक किलो चीनी 290 रुपए में, एक किलो चावल 500 रुपए और 400 ग्राम मिल्क पाउडर 790 रुपए में मिल रहा है। इतना ही नहीं, पेट्रोल के दाम 50 रुपए और डीजल के दाम 75 रुपए तक बढ़ चुके हैं। 1948 में आजाद होने के बाद श्रीलंका सबसे आर्थिक बदहाली से गुजर रहा है। चीन के कर्ज के जाल में फंसा श्रीलंका दिवालिया होने के कगार पर है। पूरी खबर पढ़ें...
श्रीलंका में इमरजेंसी:देश में आर्थिक संकट को लेकर लोगों में गुस्सा, बिगड़ते हालात के बीच राष्ट्रपति ने आपातकाल का ऐलान किया
श्रीलंका में गहराती आर्थिक समस्या को लेकर लोग सड़क पर उतरकर विरोध प्रदर्शन कर रहे हैं। गुरुवार की देर रात हजारों लोगों ने राष्‍ट्रपति गोटाभाया राजपक्षे के निवास के बाहर विरोध-प्रदर्शन किया। इस दौरान हुई हिंसा में कम से कम 10 लोग घायल हुए, जिसके बाद राष्‍ट्रपति ने आपातकाल की घोषणा कर दी है। पूरी खबर पढ़ें... 
श्रीलंका में संकट:PM विक्रमसिंघे के इस्तीफे के बाद प्रदर्शनकारियों ने उनका घर जलाया; राष्ट्रपति राजपक्षे भागे, 13 को देंगे इस्तीफा
श्रीलंका में आर्थिक संकट को लेकर सरकार का विरोध जारी है। प्रदर्शनकारियों ने कार्यवाहक प्रधानमंत्री रानिल विक्रमसिंघे के निजी घर में आग लगा दी है। सुरक्षाबलों की जवाबी कार्रवाई में 6 पत्रकारों समेत 64 लोगों के घायल होने की खबर है। पूरी खबर पढ़ें...
राष्ट्रपति भवन छोड़कर भागे गोटबाया राजपक्षे:पांच रिश्तेदारों के साथ मिलकर लूटा श्रीलंका, इन 5 वजहों से देश हुआ खस्ताहाल
श्रीलंका में महीनों से जारी आर्थिक संकट से परेशान जनता का प्रदर्शन उग्र होता जा रहा है। शनिवार को प्रदर्शनकारियों ने राष्ट्रपति आवास घेर लिया, जिसके बाद राष्ट्रपति गोटबाया राजपक्षे आवास छोड़कर भाग खड़े हुए। पूरी खबर पढ़ें... 